Marhát

**Marhát** () je vrch v Považskom Inovci. Leží nad obcou Vozokany, približne  východne od Piešťan. Je najvyšším vrchom podcelku Krahulčie vrchy.

## Poloha
Nachádza sa v juhovýchodnej časti pohoria, v geomorfologickom podcelku Krahulčie vrchy. Vrchol leží v Trnavskom kraji, v okrese Piešťany a v katastrálnom území obce Hubina, čiastočne i Vozokany a Nitrianska Blatnica. Nachádza sa severne od Nitrianskej Blatnice, z ktorej je k nemu najľahší prístup po zelenej a žltej značke.

## Opis
Marhát tvorí najvyššiu časť južnej polovice pohoria a jeho mohutnosť zvýrazňuje východne susediaca Bojnianska pahorkatina. Vystupuje nad zarovnané plošiny vrcholovej časti ako skalnatý vrstvový tvrdoš. Je porastený jaseňovo-javorovým a bukovým lesom. Výskyt železnej rudy spôsobil, že okolie masívu bolo osídlené od staroveku. Na vrchu Marhát sa nachádza výšinné hradisko z neskorej doby bronzovej a z doby halštatskej. Vo včasnom stredoveku oblasť Marhatu predstavovala jedno z hlavných centier osídlenia stredného Ponitria, čo dokladajú nálezy z okolia Bojnej (hradisko Bojná ''–'' Valy a jeho aglomerácia), Radošiny a Nitrianskej Blatnice (zachovaná rotunda Jurko a nálezy v jej okolí). 

Severovýchodným smerom sa nachádza Bielený vrch (), oddelený sedlom Marhát, juhozápadným smerom leží Gajda (), severozápadným vrch Grnica () a severne Kostolný vrch (). Východnú časť masívu odvodňuje potok Hlavinka, južnú menšie prítoky Radošinky do rieky Nitra. Severozápadne situované svahy odvádzajú vodu potokom Striebornica, smerujúceho do Váhu. Najbližšími sídlami sú Lipovník, Vozokany a Nitrianska Blatnica na východnom úpätí, Nová Lehota na severe a Hubina a Moravany nad Váhom na západe.

Na vrchole stojí  vysoký kríž s nápisom *Bože ochraňuj turistov*. Bol postavený 28. októbra 1947 obyvateľmi obce Nitrianska Blatnica. Iniciátorom stavby bol kňaz Ján Laktiš. V roku 2008 pribudla v jeho blízkosti aj  vysoká drevená rozhľadňa. Autorom projektu je Ľubomír Bečka, realizáciu vykonali Pavol a Miloš Vančo. 

### Geológia
Vrchol budujú triasové gutensteinské vápence a kremence obalovej jednotky tatrika. Juhovýchodný svah v údolí potoka Hlavinka sa vyznačuje menšími výskytmi devónskych premenených hornín grafitických bridlíc, fylitov, amfibolitov a rúl.

### Výhľady
Vďaka nadmorskej výške, polohe a rozhľadni na vrchole umožňuje Marhát zaujímavý kruhový výhľad. Viditeľné sú tak okolité pahorkatiny a nížiny, no taktiež mnohé pohoria. Dobre viditeľné sú okolité vrchy pohoria, no tiež Malé a Biele Karpaty, Strážovské vrchy, Vtáčnik či Tribeč.

## Prístup
* po  značke:
** od juhu z obce Nitrianska Blatnica cez rázc. pri rotunde Jurko a Trhovičnú lúku
** zo západu z Moravian cez údolie Striebornice a rázc. Krahulčie vrchy
* po  značke od rotundy Jurko cez rovnomenné sedlo
* po  značke po hrebeni:
** od severu z Novej Lehoty cez Jelenie jamy 
** z juhu zo sedla Havran a Trhovičnú lúku

## Galéria

Marhat-6.jpg|Pohľad dole do nížiny zahalenej ranným oparom
Marhat-4-800x530.jpg|Východ slnka pozorovaný z rozhľadne v roku 2017
Rozhľadňa na Marháte, Považský Inovec (2008).jpg|Vyhliadka a kríž na vrchole Marhátu


## Referencie

## Pozri aj
* Marhát (sedlo)
* Krahulčie vrchy
* Zoznam vrcholov v Považskom Inovci

## Iné projekty

## Externé odkazy
* Poloha na turistickej mape

Kategória:Vrchy v Považskom Inovci
Kategória:Rozhľadne na Slovensku
Kategória:Turistická značkovaná trasa číslo 0705
Kategória:Vrchy v okrese Piešťany
Kategória:Vrchy pod 1000 metrov na Slovensku
Kategória:Hubina